Austrian Airlines

Austrian Airlines – oro linijų bendrovė iš Austrijos. Jos būstinė yra šalies sostinės Vienos oro uoste. Kompanija priklauso „Lufthansa“ oro linijoms. „Austrian Airlines“ yra prisijungusi prie didžiausio pasaulyje oro linijų aljanso „Star Alliance“.

 Istorija 
Oro linijos buvo įkurtos 1957 m. rugsėjo 30 d. Pirmąjį skrydį įmonė atliko 1958 m. kovo 31 d. iš Vienos į Londoną. „Austrian Airlines“ buvo sukurta sujungus „Air Austria“ ir „Austrian Airways“ oro linijų bendroves. Pirmasis transatlantinis skrydis įvyko 1969 m. balandžio 1 d. iš Vienos į Niujorką per Briuselį.

2000 m. bendrovė prisijungė prie „Star Alliance“ aljanso ir prisijungė prie savęs „Lauda Air“ kompaniją, kuri vykdo tik užsakomuosius skrydžius. Dar po metų į savo kompanijos gretas priėmė ir „Rheintalflug“ bendrovę.

2003 m. rugsėjo mėnesį kompanija sutrumpino savo pavadinimą į „Austrian“.

2009 m. su Europos Komisijos leidimu valdomąjį kompanijos akcijų paketą įsigijo „Lufthansa“ oro linijos.Green Light for Merger of Austrian Airlines and Lufthansa

2012 m. liepos 1 d. „Austrian Airlines“ buvo sujungtos su „Lauda Air“.

 Ypatingas saugumas 
Kompanija nuo 1981 m. imasi ypatingų saugumo priemonių – visuose kompanijos skrydžiuose skrenda bent du neuniformuoti antiteroristinio Austrijos padalinio EKO Cobra pareigūnai.

 Incidentai ir avarijos 
 1960 m. rugsėjo 26 d. „Austrian Airlines“ „Vickers Viscount V837“ lėktuvas artėdamas link Šeremetjevo oro uosto, 11 km nuo jo, patyrė avariją. 31 iš 37 keleivių žuvo.Accident description 
 1984 m. rugsėjo 17 d. „Swearingen SA-226TC Metro II“ lėktuvas per žemai artėjo prie Vienos oro uosto ir, užkliudęs apšvietimo įrangą, patyrė avariją prie pat nusileidimo tako. 8 keleiviai ir du įgulos nariai patyrė smulkias traumas, tačiau lėktuvas po avarijos nebebuvo naudojamas.Accident 
 2004 m. sausio 5 d. „Fokker 70“ lėktuvas patyrė avariją ant sniego netoli Miuncheno oro uosto. Iš viso buvo sužeisti trys žmonės.Accident Synopsis » 01052004 
 2009 m. vasario 13 d. „Bombardier Dash 8“ lėktuvas, skridęs iš Skpojės į Vieną, nesugebėjo suskleisti važiuoklės po pakilimo ir buvo priverstas leistis avariniu būdu Skopjės oro uoste. Šiuo reisu skrido Makedonijos ambasadorius JAV Zoran Jolevski.2 Dash 8 emergency landings in Skopje, Macedonia

 Šaltiniai 

 Nuorodos 
 http://www.aua.com 

Kategorija:Oro linijų bendrovės